पत्नी अवंतिका ने क्रिप्टिक पोस्ट शेयर कर दिया हिंट, यूजर्स बोले- खराब रिश्ते से बेहतर अलग होना है
Aamir Khan Nephew Imran Khan And Avantika Malik Divorce News - एक्टर इमरान खान की पत्नी अवंतिका मलिक ने 22 मार्च को सोशल मीडिया पर एक क्रिप्टिक पोस्ट शेयर किया, जिसके बाद से लोग कपल के डाइवोर्स की अटकलें लगा रहे हैं।
एक्टर इमरान खान की पत्नी अवंतिका मलिक ने 22 मार्च को सोशल मीडिया पर एक क्रिप्टिक पोस्ट शेयर किया, जिसके बाद से लोग कपल के डाइवोर्स की अटकलें लगा रहे हैं। दरअसल, बुधवार की सुबह अवंतिका ने एक वीडियो शेयर की, जिसमें अमेरिकी सिंगर माइली साइरस अपने गाने पर डांस करती नजर आ रही हैं।
अवंतिका ने दिया तलाक का हिंट 
गाने के वीडियो में लिखा है- वो तलाक उसके लिए सबसे अच्छी बात थी। इस पर अवंतिका ने क्लिप शेयर करते हुए लिखा- ‘सिर्फ उन्हीं के लिए ही नहीं।’ कैप्शन को देखने के बाद सोशल मीडिया यूजर्स ये अंदाजा लगा रहे हैं कि इमरान और अवंतिका का तलाक कंफर्म हो गया है।
मीडिया रिपोर्ट्स की मानें तो कपल काफी समय से अलग गए हैं। अपनी शादी को सफल बनाने की कोशिश करने के बावजूद भी दोनों एक साथ वापस नहीं आ सके हैं।
यूजर्स बोले- खराब रिश्ते से बेहतर है दोनों अलग हो गए
अवंतिका और इमरान के तलाक की खबर आने के बाद उनके लोग उनके सोशल मीडिया पर जमकर रिएक्ट कर रहे हैं।
एक यूजर ने रेडइट पर लिखा- अवंतिका खुद मुंबई के सबसे पॉपुलर और महंगे रेस्टोरेंट की मालकिन हैं। यह होटल साउथ बॉम्बे में है, जो सेलेब्स का फेमस आउटिंग स्पॉट है। एक अन्य यूजर ने लिखा- खराब रिश्ते में रहने से बेहतर है कि आप अलग हो जाएं।
दोबारा प्यार में हैं अवंतिका!
इंडिया टुडे की रिपोर्ट्स के मुताबिक अवंतिका को अपनी जिंदगी में दोबारा प्यार मिल गया है और वो अपनी जिंदगी में बेहद खुश है। दरअसल, न्यू ईयर के मौके पर अवंतिका ने सोशल मीडिया पर्सनालिटी साहिब सिंह लांबा के साथ फोटो शेयर की थी, जिसके बाद से लोग अंदाजा लगा रहे हैं कि अब अवंतिका अपनी जिंदगी में आगे बढ़ चुकी हैं। हालांकि, अभी तक अवंतिका या साहिब ने इस बात की कोई भी पुष्टि नहीं की है।
इमरान-अवंतिका ने 8 साल तक किया था एक-दूसरे को डेट
बता दें कि अवंतिका और इमरान बचपन से एक-दूसरे के करीब थे। 8 साल तक एक-दूसरे को डेट करने के बाद आखिरकार 2011 में कपल ने शादी का फैसला लिया। 2014 में कपल ने एक बेटी को जन्म दिया। कहा जाता है कि साल 2019 से इमरान और अवंतिका अलग-अलग घर में रहते हैं।
